stanford-oval/wikipedia huggingface dataset:
סייפרס היל
המשך הקריירה

בשנים 1996 ו-1997 התמקדו חברי הלהקה בקריירות היחיד שלהם ושיתפו פעולה עם ענקים אחרים בעולם הראפ והרית'ם אנד בלוז. די-ג'יי מאגז הוציא את האלבום Muggs Presents...The Soul Assassins שבו שיתף פעולה עם חברי וו-טאנג קלאן ועם אמנים נוספים כמו ד"ר דרה ווייקליף ז'אן. בי-ריאל הופיע עם באסטה ריימס, קוליו, אל אל קול ג'יי ומת'וד מן בשיר Hit Them High מפסקול הסרט ספייס ג'אם ובפרויקטים נוספים. על אף שב-1997 התמקדו חברי הלהקה בקריירה עצמאית הם הופיעו יחד בסיבוב סמוקינג גרובז עם אריקה באדו.
ב-1998 הוציאה הלהקה את האלבום VI שעל אף הביקורת השלילית שזכה לה הפך לאלבום זהב בארצות הברית. ב-1999 הוציאה הלהקה את אלבום מיטב הלהיטים שלה בספרדית Los grandes éxitos en español. בשנת 2000 הוציאה הלהקה אלבום כפול בשם Skull & Bones שהיווה מעין שילוב בין שתי הסוגות של הלהקה, האלבום הראשון Skull היה אלבום ראפ בעיקרו בעוד האלבום השני Bones היה אלבום שאופיין בשירים עם נגיעות של רוק. האלבום הכפול נחל הצלחה מסחררת והגיע למקום החמישי ברשימת בילבורד 200 בארצות הברית. באותה שנה הוציאה הלהקה אלבום נוסף שהוקלט בהופעה החיה בפילמור שבסן פרנסיסקו בשנת 2000. הלהקה המשיכה ברוק האקספירמנטלי באלבומה Stoned Riders משנת 2001 אך מכירות האלבום היו מאכזבות והוא אף לא נמנה עם רשימת 50 האלבומים המובילים בבילבורד 200. ב-2002 הוציאה הלהקה אלבום רמיקסים בשם Stash שספג ביקורת קשה בשל התוכן המילולי הגס והבוטה שאפיין אותו.
לאחר תקופה שקטה יחסית הוציאה הלהקה בשנת 2004 את האלבום Till Death Do Us Part שבו ערכה ניסיונות עם מוזיקת רגאיי. האלבום החזיר את הלהקה לראש רשימת המצעדים אולם הוא בישר בין השאר על התרחקותה מהאופי המוזיקלי המקורי אשר שויך לה. באלבום זה שיתפה הלהקה פעולה עם אמנים כמו דמיאן מארלי, בנו של בוב מארלי ולהקת הפרודיג'י.
ב-2005 יצא אלבום עם מיטב הלהיטים של הלהקה: Greatest Hits From the Bong ובו תשעה להיטים מאלבומים קודמים ושני שירים חדשים. בשנת 2007 יצאה הלהקה לסיבוב הופעות. היא סיימה את החוזה שלה עם חברת התקליטים של סוני ואמורה להוציא אלבום חדש בשנת 2008 תחת לייבל אחר.
ב-30 ביוני 2008 הלהקה הופיעה במופע יחיד בגני התערוכה בתל אביב.
דיסקוגרפיה > אלבומים

| שנה | שם | RIAA | מיקום ב-Billbord 200 |
| --- | --- | --- | --- |
| 1991 | Cypress Hill | X4 פלטינה | #31 |
| 1993 | Black Sunday | X4 פלטינה | #1 |
| 1995 | III: Temples of the Boom | X2 פלטינה | #31 |
| 1996 | Unreleased and Revamped | אלבום זהב | #21 |
| 1998 | IV | אלבום זהב | #11 |
| 1999 | Los Grandos Exitos en Espagnol | אלבום זהב | - |
| 2000 | Skull and Bones | X3 פלטינה | #5 |
| 2000 | Live at Fillmore | - | #119 |
| 2001 | Stoned Raiders | אלבום זהב | #64 |
| 2002 | Stash | - | - |
| 2004 | Till Death Do Us Part | אלבום זהב | #21 |
| 2005 | Greatest Hits from the Bong | - | #30 |
| 2010 | Rise Up |  |  |
| 2018 | Elephants on Acid |  |  |
| 2022 | Back in Black |  |  |
דיסקוגרפיה > סינגלים

| שנה | כותרת | מקום במצעדים>  100 החמים בארצות הברית | מקום במצעדים>  R&B/היפ הופ סינגלים החמים | מקום במצעדים> שירי ראפ חמים בארצות הברית | מקום במצעדים> מצעד להיטי רוק מודרני | מקום במצעדים> מצעד סינגלים באנגליה | אלבום |
| --- | --- | --- | --- | --- | --- | --- | --- |
| 1992 | "How I Could Just Kill a Man" | #77 | - | #1 | #26 | - | Cypress Hill |
| 1992 | "The Phuncky Feel One" | #77 | - | #1 | - | - | Cypress Hill |
| 1992 | "Latin Lingo" | - | - | #12 | - | - | Cypress Hill |
| 1992 | "Hand on the Pump" | #83 | - | #2 | #62 | - | Cypress Hill |
| 1993 | "Insane in the Brain" | #19 | #27 | #1 | - | #32 | Black Sunday |
| 1993 | "When The Shit Goes Down" | - | - | - | - | #19 | Black Sunday |
| 1993 | "I Ain't Goin Out Like That" | #65 | #85 | #21 | - | #15 | Black Sunday |
| 1993 | "Insane in the Brain" (reissue) | - | - | - | #17 | #21 | Black Sunday |
| 1994 | "Lick A Shot" | - | - | - | - | #20 | Black Sunday |
| 1995 | "Throw Your Set in the Air" | #45 | #60 | #11 | - | #15 |  Cypress Hill III: Temples of the Boom |
| 1996 | "Illusions" | - | #87 | #31 | - | #23 |  Cypress Hill III: Temples of the Boom |
| 1996 | "Boom Biddy Bye Bye" | #87 | #73 | #19 | - | - |  Cypress Hill III: Temples of the Boom |
| 1998 | "Dr. Greenthumb" | #70 | #57 | #14 | - | #34 | IV |
| 1998 | "Tequila Sunrise" | #81 | #63 | #19 | - | #23 | IV |
| 2000 | "Rap Superstar" | - | #87 | #43 | - | #13 | Skull & Bones |
| 2000 | "Rock Superstar" | - | - | - | #18 | #13 | Skull & Bones |
| 2000 | "Highlife" | - | - | - | - | #35 | Skull & Bones |
| 2001 | "Lowrider" | - | #88 | #34 | - | #33 | Stoned Raiders |
| 2001 | "Trouble" | - | #88 | #34 | - | #33 | Stoned Raiders |
| 2004 | "What's Your Number" | - | - | - | #23 | #44 | Till Death Do Us Part |
| 2004 | "Latin Thugs" | - | #93 | #66 | - | - | Till Death Do Us Part |
תיאום כוונות (ספר)

| --- | --- |

 מידע כללי
 מאת:  חיים סבתו
 שפת המקור:  עברית
 תורגם לשפות:  אנגלית (הלל הלקין), צרפתית (צביה פרנק-ויגודה), רוסית (נ. רדובסקיה).
 תקופת התרחשות:  מלחמת יום הכיפורים
 הוצאה
 הוצאה:  ידיעות ספרים: ספרי עליית הגג
 תאריך הוצאה:  1999
 מספר עמודים:  167
 עורך:  יהודה מלצר
 פרסים
 פרס ספיר, פרס יצחק שדה לספרות צבאית
 קישורים חיצוניים
 מסת"ב:  מסת"ב 9654486237
 הספרייה הלאומית:  003038498, 001818277
תיאום כוונות הוא ספר שנכתב בידי הרב חיים סבתו ויצא לאור בשנת 1999 בהוצאת ידיעות ספרים. הספר זכה בפרס ספיר בשנת 2000 ובפרס יצחק שדה לספרות צבאית 2002.
הספר

הספר בנוי מאוסף של זכרונות אותם מעלה המחבר, על הרקע של מלחמת יום הכיפורים בחזית רמת הגולן. הספר אינו עלילתי, והזכרונות אינם מובאים בו בסדר כרונולוגי אלא על פי הקשרם. הזיכרונות מועלים מנקודת מבטו האישית של תותחן טנק במילואים בחטיבה 679, תלמיד ישיבת הסדר. זיכרונותיו מתארים אירועים מילדותו בשכונת בית מזמיל שבירושלים, משירותו הסדיר, מהשעות שקדמו לפרוץ המלחמה והמלחמה עצמה, ומהשהייה במובלעת הסורית. חלק מהאירועים מתוארים על ידי המחבר עצמו, וחלקם כעדות שמיעה מפי אחרים. את הספר מלווה תחושת מצוקה של המחבר עקב היעדרותו בקרב של חברו הטוב ביותר, דב אינדיג.
הספר > דמויות עיקריות

המחבר - תותחן טנק צעיר, עלה בילדותו ממצרים ולמד בתלמוד תורה בבית מזמיל. במהלך המלחמה מחליף מספר פעמים טנק לאחר שהטנקים בהם היה נפגעים או מתקלקלים.
דב - דב אינדיג, חברו לצוות הטנק של המחבר בעת השירות הסדיר. הם מגיעים יחדיו לימ"ח, אך שם מצוותים לטנקים שונים ודרכיהם נפרדות. הטנק של דב מושמד בקרב, אך גופתו לא נמצאת והוא נחשב נעדר.
מומו - מנהיג של חבורת ילדים בבית מזמיל שלוקח את המחבר תחת חסותו. לאחר המלחמה פוגש אותו המחבר כחייל בגולני.
גידי (שם בדוי) - מפקד הטנק.
המח"ט - אורי אור. המחבר מבליט את החמלה והצניעות אותם מפגין המח"ט במהלך המלחמה.
חנן - רס"ן חנן אנדרסון. בתחילת המלחמה היה מפקד מחלקה ובמהלכה מונה למפקד פלוגה.
דנון - חיים דנון, מפקד הגדוד. המחבר שומע את קולו ברשת הקשר מנהל את הקרבות, מתאר את אומץ לבו ונחישותו.
בנוסף, מובאות עדויותיהם של אנשי צוות שונים מפלוגתו וחיילים נוספים.
הספר > שם הספר

שם הספר מבטא כפל משמעות: מצד אחד, חוסר הסדר והארגון בתחילת המלחמה שגרם לכך שהצוות לא הספיק לבצע הכנות בסיסיות כמו תיאום כוונות לתותח הטנק ומצד שני, המשמעות הדתית של כוונה בתפילה. בספר משולבים דברי חז"ל, אגדות, מדרשים, פיוטים.
הסרט

| --- | --- |

כרזת הסרט
 מבוסס על:  תיאום כוונות (ספר)
 בימוי:  אייל חלפון
 הופק בידי:  דן שיראי, אייל שיראי, דוד מנדיל
 תסריט:  אייל חלפון הרב מרדכי ורדי (יועץ תסריט)
 שחקנים ראשיים:  דן שפירא אלון אבוטבול
 מוזיקה:  אבי בללי
 צילום:  נילי אצלן
 מדינה:  ישראל 
 הקרנת בכורה:  5 במרץ 2003
 משך הקרנה:  77 דקות
 שפת הסרט:  עברית
 פרסים:  פרס ספיר  פרס יצחק שדה 
 
בשנת 2003 יצא סרט המבוסס על הספר. את הסרט כתב וביים אייל חלפון. בין השחקנים היו דן שפירא ואלון אבוטבול. בסרט, שחקנים חילוניים מגלמים בחורי ישיבה, ולצורך כך שהו השחקנים במשך יום אחד בישיבת כרם ביבנה. הרב סבתו התנגד בהתחלה ליצירת הסרט ונעתר לבקשת חלפון רק לאחר הפצרות רבות.
חלפון נעזר בעת כתיבת התסריט ברב מרדכי ורדי, ראש מגמת תסריטאות בבית הספר לקולנוע "מעלה".
ראו גם

מכתבים לטליה
הערות שוליים

↑  Adjusting sights / Haim Sabato ; translated by Hillel Halkin. New Milford : Toby Press, 2003. ISBN 1902881702
↑  Lunes d’automne / Haïm Sabato ; traduit de l’hébreu par Tsivia Frank-Wygoda. Jerusalem : Toby, 2009. ISBN 9789655260434
↑  Совместить прицел / Хаим Саббато ; перевод Н. Радовской, Иерусалим : Гешарим, 2002. ISBN 5932731028
1 2  אביחי בקר, בניגוד לכל הכוונות, באתר הארץ, 20 באוקטובר 2003
| --- | --- |
בקרת זהויות :  NLI: 987009912559005171
Knower

| --- | --- |

 מקום הקמה:  לוס אנג'לס 
 תקופת הפעילות:  מ-2009 
 סוגה:  אינדיטרוניקה, אסיד ג'אז, ג'אז-פאנק, avant-pop, דאבסטפ
 www.knowermusic.com
 פרופיל ב-IMDb
 חברים
 Genevieve Artadi לואיס קול 
 
Knower (נכתב גם כ-‏KNOWER, בתרגום חופשי לעברית: ידען) הוא צמד מוזיקה אלקטרונית אמריקאי שזכה להצלחה בהוצאת מוזיקה באינטרנט. חברי הצמד הם לואיס קול וג'נביב ארטאדי. הלהקה המלאה שאיתה הם מופיעים בהופעות חיות היא להקה בסגנון ג'אז-פאנק הכוללת נגני סקסופון, בס וקלידים.
רקע

לואיס קול למד מוזיקה בלוס אנג'לס, קליפורניה, וסיים את התוכנית ללימודי ג'אז ב- USC Thornton בשנת 2009. בשנת 2006, הוא התחבר עם המוזיקאי ג'ק קונטי (חבר בצמד פומפלמוס). שניהם הלחינו והקליטו יחד מספר שירים שהועלו לערוץ היוטיוב של קונטי. קונטי הציע לקול להתחיל להוציא את המוזיקה שלו לאינטרנט.
ג'נביב ארטאדי למדה גם היא מוזיקה בלוס אנג'לס. היא קיבלה את התואר הראשון שלה בלימודי ג'אז מאוניברסיטת מדינת קליפורניה (CSU) נורת'רידג' ולמדה לתואר שני ב-CSU לונג ביץ'.
לואיס קול פגש את ג'נבייב ארטאדי דרך הסקסופוניסט תושב לוס אנג'לס רובי מרשל.
ב-2009, קול וארטאדי הקימו את הצמד שלהם. הם הוציאו את האלבום הראשון שלהם ב-2010. בנוסף, לכל אחד מהם יש קריירת סולו מוזיקלית, והם לעיתים קרובות משתפים פעולה בשירים עצמאיים אחד של השני.
קריירה

פרק זה לוקה בחסר. אנא תרמו לוויקיפדיה ו.
בתחילת 2010, הלהקה התחילה להעלות את המוזיקה שלה ליוטיוב. הסרטון הראשון שלהם היה גרסת כיסוי של השיר 3 של בריטני ספירס. סרטון בולט נוסף של הצמד מהשנים המוקדמות היה השיר "Window Shop" (שבמקור הופיע באלבומו הראשון של לואיס קול), שהוצג בעמוד הראשי של יוטיוב. באותה שנה, הם הוציאו את אלבומם הראשון, "Louis Cole and Genevieve Artadi".
הערות שוליים

↑  Cronin, Cassandra. "Knower: What to know if you're not in the know (and their virtuosic set at the Hi Hat)". Buzzbands.la.
↑  "Knower – Funk - Jazz Fusion". Northseajazz.com.
| --- | --- |
בקרת זהויות :  LCCN: no2016075379  MusicBrainz: b6014a14-a511-4004-b17a-636450edabec  VIAF: 146146634296141930714   WorldCat (עם VIAF): 146146634296141930714
אברהם לייב בורשטיין

| --- | --- |
אין תמונה חופשית
 לידה:  נובמבר 1971 (בן 53) 
 מוקד פעילות:  ישראל 
 שפה מועדפת:  עברית 
 פרופיל ב-IMDb
 
אברהם לייב (אברום) בורשטיין (נולד בנובמבר 1971) הוא מוזיקאי מפיק מוזיקלי ושחקן, פעיל בשימור והנחלת ניגוני ברסלב ומורשת הכליזמר. מייסד אגודת הכליזמרים ירושלים.
ביוגרפיה

בורשטיין נולד בנובמבר 1971 בשכונת קטמון בירושלים. סבו הוא הרב משה בורשטיין, שעלה לישראל מפולטוסק, פולין, בשנת 1934, הקים משפחה שמנתה עוד בחייו קרוב לאלף צאצאים, והיה שותף להקמת בתי כנסיות לחסידי ברסלב בירושלים. אמו, ברכה, עלתה מגרמניה לישראל, צאצאית למשפחת רוטשילד ולמשפחת שטראוס מפרנקפורט דמיין.
בורשטיין נשוי ואב לשלושה בנים ושתי בנות, וסב ל-4 נכדים.
על משפחת בורשטיין ומנדל נמנים יוצרים ואמנים, ביניהם השחקנים: פסח (פול) בּוּרשטיין ובנו מייקל (מייק) בורשטיין, ובמאי הסרטים בארי מנדל.
בגיל 19 נשא את מרים רובינשטיין, נכדתו של הרב מרדכי אלעזר רובינשטיין ממשפיעי חסידי ברסלב. לפני מותו של הרב רובינשטיין, תיעד והקליט בורשטיין מפי סב אשתו עשרות מנגינות מסורתיות שהלחין וכתב בעלי רגש, התעוררות ומוסר בשפת היידיש, וכן נוסחאות תפילה שקיבל מזקני ברסלב ואותן שימר במשך השנים. ההקלטות הופצו אצל חסידי ברסלב.
פעילותו

בשנת 1990 החל בורשטיין לאמן צעירים בעלי כישרון מוזיקלי, במטרה להמשיך את מסורת נגינת הכליזמר המקורית כפי שקיבל באופן פרונטלי מאמני הקלרינט דב טאראס, גיורא פיידמן, וגרשון קלצקין. נגני הקלרינט יחיאל (חיליק) פרנק ונתן קורל בני ה-16, שהתפרסמו משנות התשעים במגזר החרדי והדתי-לאומי, החלו את אימוניהם בהכוונתו ויחד עמו הפיקו אלבומים למוזיקת כליזמר ונשמה במטרה לשמר את המנגינות, אופיים ומורשתם.
בשנת 1992 ייסד את חבורות הנוער עבור ילדים ונערים חסידי ברסלב "כרובי הנחל" בירושלים, שהגיעו ממגזרים אחרים, חלקם בנים לחוזרים בתשובה. גם במסגרת זו הקפיד בורשטיין להנחיל את הניגון היהודי באמצעות שירה ונגינה, בין יתר הפעילויות התורניות, חלקם ביציאות מאורגנות עם בני הנוער לטבע.
בשנת 1993 הקליט בורשטיין, לראשונה בחסידות ברסלב, שירים וניגוני ימים נוראים של ראש השנה ויום כיפור שעברו במסורת מאת תלמידי רבי ישראל הבעל שם טוב ונשמרו בידי החסידים במשך כ-200 שנים. להקלטות העמיד בורשטיין את שרגא לוי, המשמש מאז שנת 1992 בעל תפילה (חזן) בתפילות ראש השנה ויום כיפור של חסידי ברסלב, בקיבוץ בירושלים ובאומן.
הקלטות אלו הפכו לרבי מכר ובעלי השפעה רחבה על קהילות ברסלב, דרכם יכלו החסידים והמתקרבים החדשים להכיר מקרוב את נוסח התפילות של מייסד החסידות רבי ישראל בעל שם טוב, רבי נחמן מברסלב ותלמידיהם בפולין ובאוקראינה במאה ה-18.
בשנת 1995 הקליט והפיק בורשטיין את האלבומים הראשונים. האלבום הראשון היה "לעבעדיק" (עליזות, ביידיש), מנגינות כליזמר מסורתי שלא זכו לייצוג באקדמיה באמצעות תווים או קורסים פורמליים, אלא נלמדו ונרכשו במסורת שהועברה מאב לבן, ומנגני כליזמר לתלמידיהם במשך מאות שנים.
בשנת 1997 הקליט בורשטיין את אלבומו הראשון של נגן הקלרינט יחיאל (חיליק) פרנק, "בין החומות". באותה שנה נישא פרנק לאחותו של בורשטיין, שרה.
משחק

בורשטיין משחק בסרטים ומשתתף במחזות, ביניהם דמויות שנוהג לבצע מתוך סיפורי שלום עליכם. בורשטיין נבחר על ידי מפיקי הסדרה החינוכית "KiKa" בגרמניה לתפקיד בכיר, יחד עם חלק מתלמידיו, בסדרה "חיפוש האלוהים" שחלקה צולמה בירושלים ומתעדת חיפוש אחר אלוהים בקרב שלוש הדתות הגדולות בעולם (האסלאם, הנצרות והיהדות).
בשנת 2011 נבחרו בורשטיין וחלק מבוגריו לתפקידים משניים בסדרה "שטיסל" מבית "yes". בפרקים נוספים הם משמשים כמלווים מוזיקליים. הוא משחק גם במחזות זמר שונים.
באותה שנה זוכה "אגודת הכליזמרים" בפרס מקום שני בתחרות כליזמר ארצית בישראל מטעם עיריית תל אביב.
ב-2013 נבחרו בורשטיין ותלמידיו ל"מומלצי סל התרבות" בעקבות המופע "סיפורו של הכליזמר" שכתב עופר שניידר, המשמש כמורה למוזיקה מטעם משרד החינוך ופועל למען העשרת הידע המוזיקלי של אמני האגודה.
ב-2014 בורשטיין ייסד את "כנס הכליזמרים השנתי" במכללת "אמונה" בירושלים, בהשתתפות נגני הקלרינט גיורא פיידמן, מוסה ברלין, חיליק פרנק, חנן בר סלע, אורית אורבך ועוד. ובשנת 2015 התקיים הכנס השני במתכונת רחבה יותר ב'היכל שלמה' בירושלים.
בחג חנוכה 2014 קיבל בורשטיין לידיו את האחריות על הליווי המוזיקלי והחזותי ב־"חידון התנ"ך העולמי למבוגרים" מטעם משרד החינוך, בהשתתפותו של ראש הממשלה בנימין נתניהו וסגן שר החינוך אבי וורצמן. אחר הדלקת נר חנוכה, ביצע בורשטיין את "לו הייתי רוטשילד" מתוך המחזה "טביה החולב" שנכתב בידי הסופר היהודי שלום עליכם - מחזה הקושר בין המורשת היהודית והתנ"ך לחיי היהודי בגולה.
במהלך שנת 2023 נבחר בורשטיין לשופט בתוכנית המציאות 'המאסטרו' של רדיו 'קול חי', העוסקת בגילוי כישרונות מוזיקליים בציבור החרדי.
ביאורים

↑   סרטון מהפסטיבל, סרטון  באתר יוטיוב
↑   סרטון לדוגמה, סרטון  באתר יוטיוב
↑   סרטון על המופע, סרטון  באתר יוטיוב
↑   צילום ההופעה, סרטון  באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
↑   האלבום, רשימת השמעה, באתר יוטיוב
הערות שוליים

↑  תמר רותם, ובשמחה לעבוד את השם, באתר הארץ, 8 במרץ 2013
↑
בחזרה לסיביר בעקבות הסבא - אברום בורשטיין ב'שיחת השבוע' 9.12.2016
↑  "להנחיל את הניגון והריקוד היהודי מהאלף הקודם לאלף הבא" - נחמן וייס, עיתון בקהילה, פסח 2013
↑  קובי הר צבי, מחזמר מרהיב: בורשטיין וקאליש בסיפור מהאגדות, באתר בחדרי חרדים, 12 באוגוסט 2016
| --- | --- |
בקרת זהויות :  NLI: 987007304794405171  ISNI: 0000 0004 0285 3584  MusicBrainz: 8a428a10-98bf-4db4-971a-a9c62a7df32f  VIAF: 299000565   WorldCat (עם VIAF): 299000565
בלאק היפי

| --- | --- |

 מקום הקמה:  דרום לוס אנג'לס 
 תקופת הפעילות:  מ-2009 
 סוגה:  מוזיקת היפ הופ 
 חברת תקליטים:  טופ דואוג אנטרטיינמנט 
 www.topdawgmusic.com
 חברים
 אב-סול ג'יי רוק סקולבוי קיו קנדריק לאמאר 
 
בלאק היפי (באנגלית: Black Hippy) הוא סופרגרופ היפ הופ אמריקאית מדרום לוס אנג'לס שבקליפורניה. ההרכב נווסד בשנת 2008. הקבוצה מורכבת מהראפרים של החוף המערבי: אב-סול, ג'יי רוק, קנדריק לאמאר וסקולבוי קיו. בלאק היפי נבנה לאחר שכל חבריו חתמו בחברת תקליטי האינדי טופ דואוג אנטרטיינמנט.
הערות שוליים

↑  Jay Rock, Kendrick Lamar, Ab-Soul and Schoolboy Q form quasi-supergroup Black Hippy, Los Angeles Times, ‏17 באוגוסט 2010
| קנדריק לאמאר |
| --- | --- | --- |
פרסים ומועמדויות
| אלבומי אולפן | Section.80 • Good Kid, M.A.A.D City • To Pimp a Butterfly • Damn • Mr. Morale & the Big Steppers • GNX |  |
| אלבומי אוסף | Untitled Unmastered |  |
| מיני-אלבומים | Kendrick Lamar |  |
| מיקסטייפים | C4 • Overly Dedicated |  |
| פסקולים | Black Panther: The Album |  |
| סיבובי הופעות | The Damn Tour • The Championships Tour |  |
| ערכים קשורים | בלאק היפי • טופ דואוג אנטרטיינמנט |  |
| משפחה | בייבי קים (בן דוד) |  |
| קנדריק לאמאר – שירים |
| --- | --- | --- |
| Section.80 | "HiiiPoWeR" |  |
| Good Kid, M.A.A.D City | "The Recipe" • "Swimming Pools (Drank)" • "Backseat Freestyle" • "Poetic Justice" • "Bitch, Don't Kill My Vibe" • "Money Trees" • "M.A.A.D City" |  |
| To Pimp a Butterfly | "I" • "The Blacker the Berry" • "King Kunta" • "Alright" • "These Walls" |  |
| Untitled Unmastered | "Untitled 07 | Levitate" |  |
| Damn | "DNA" • "Humble" • "Loyalty" • "Love" |  |
| Black Panther | "All the Stars" • "King's Dead" • "Pray for Me" |  |
| Mr. Morale & the Big Steppers | "N95" • "Die Hard" • "Silent Hill" • "The Heart Part 5" |  |
| GNX | "Squabble Up" • "Luther" • "TV Off" |  |
| השתתפות בסינגלים | "Bad Blood" • "The Greatest" • "Don't Wanna Know" • "Goosebumps" |  |
| שירים אחרים | "Family Ties" • "Like That" • "Euphoria" • "6:16 in LA" • "Meet the Grahams" • "Not Like Us" |  |
| --- | --- |
בקרת זהויות :  MusicBrainz: 6fc5c0c6-bf05-4b29-bda0-5fa6cc863785 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
Sacred Reich

| --- | --- |

 מקום הקמה:  פיניקס 
 תקופת הפעילות:  1985–2000, 2006
 סוגה:  ת'ראש מטאל, גרוב מטאל
 חברת תקליטים:  מטאל בלייד רקורדס
 http://www.angelfire.com/az/SacredPages
 חברים לשעבר
 פיל רינד  ויילי ארנט  ג'ייסון רייני  גרג הול  דן קלי  ג'ף מרטינק  דייב מקליין 
 
סייקרד רייך (באנגלית: Sacred Reich, תרגום מילולי: רייך קדוש) היא להקת ת'ראש מטאל שנוסדה בשנת 1985 באריזונה שבארצות הברית. הלהקה התפרקה רשמית בשנת 2000, על אף שהפסיקה להקליט כבר ארבע שנים קודם לכן.
אחרי הפירוק

המתופף דייב מקליין הצטרף ללהקה מאשין הד בשנת 1995. הגיטריסט ווילי ארנט הקים את הלהקה דה יומן קונדישן ביולי של שנת 2000, יחד עם סולן להקת סיינט מאדנס לשעבר. בשנת 2007 הלהקה התאחדה כדי להופיע באירופה מספר פעמים, אך בסיסט וסולן הלהקה פיל רינד הבהיר כי אין כוונה להקליט אלבום חדש.
חברי הלהקה

הרכב סופי
פיל רינד - שירה, גיטרה בס
גרג הול - תופים
ויילי ארנט - גיטרה
ג'ייסון רייני - גיטרה
חברים לשעבר
דן קלי - שירה
ג'ף מרטינק - גיטרה
דייב מקליין - תופים
דיסקוגרפיה > אלבומי אולפן

(1987) Ignorance
(1988) The American Way
(1993) Independent
(1996) Heal
(2019) Awakening
דיסקוגרפיה > מיני אלבומים

(1988) Surf Nicaragua
(1991) A Question
דיסקוגרפיה > אלבומי הופעה

(1997) Still Ignorant
הערות שוליים

↑  ריאיון עם הסולן פיל רינד
| סייקרד רייך |
| --- | --- | --- |
| פיל רינד • ויילי ארנט • ג'ייסון רייני • גרג הול | פיל רינד • ויילי ארנט • ג'ייסון רייני • גרג הול |  |
| אלבומים | Ignorance • The American Way • Independent • Heal |  |
| מיני אלבומים | Surf Nicaragua • A Question |  |
| אלבומי הופעה | Still Ignorant |  |
| ערכים מקושרים | מאשין הד • ת'ראש מטאל • דה יומן קונדישן |  |
| --- | --- |
בקרת זהויות :  BnF: cb13956778g (data)  ISNI: 0000 0001 2248 6505  LCCN: n94004609  MusicBrainz: 05ada461-fa66-4c15-a1c1-206fda754d18  NKC: xx0206490  VIAF: 147928053   WorldCat (עם VIAF): 147928053 
הלהקה במופע איחוד בשנת 2012
סיסלי מרי בארקר

| --- | --- |

 לידה:  28 ביוני 1895 קרוידון, הממלכה המאוחדת 
 פטירה:  16 בפברואר 1973 (בגיל 77) בית החולים וורת'ינג, הממלכה המאוחדת 
 תקופת הפעילות:  1910–1973 (כ־63 שנים) 
 תחום יצירה:  איור 
 חתימה:   
 
סיסלי מרי בארקר (באנגלית: Cicely Mary Barker‏; 28 ביוני 1895 – 16 בפברואר 1973) הייתה מאיירת אנגלייה, שנודעה בעיקר בסדרת איורי פנטזיה המתארים פיות ופרחים. בארקר הייתה אנגליקנית אדוקה, ותרמה את יצירות האמנות שלה לגיוס כספים לפעילות נוצרית וארגוני מיסיונרים. היא הפיקה כמה ספרים בנושאים דתיים כמו ספר הפזמונים לילדים, בשיתוף אחותה דורות'י.
ילדותה

בארקר נולדה כבתם השנייה והצעירה של וולטר בארקר, שותף בחברת אספקת זרעים ואמן חובב, ואשתו מרי אלינור (אוסוולד) בארקר בקרוידון, אנגליה. בילדותה היא הייתה אפילפטית וטופלה בבית על ידי הוריה ומאוחר יותר על ידי אחותה הבכורה דורות'י. היא לא הייתה מסוגלת ללכת לבית הספר, התחנכה בבית ובילתה הרבה מזמנה בקריאה ועיון בספרי ציור, בין היתר עם יצירותיהם של קייט גרינוויי ורנדולף קלדקוט - שני אמנים שהשפיעו חזק על אמנותה המאוחרת.
חינוך לאמנות

בארקר למדה קורסים בהתכתבות באמנות, כנראה עד 1919 לערך. בשנת 1908, בגיל 13, נכנסה לשיעורי ערב בבית הספר לאמנות בקרוידון ובהמשך קיבלה שם משרת הוראה.
בשנת 1911 קנו רפאל טאק ובניו ארבעה מ"רישומיה הקטנים" של בארקר עבור חצי סוביניר, ופרסמו אותם כגלויות. באוקטובר 1911 היא זכתה בפרס שני בתחרות כרזות אמנותיות בקרוידון וזמן קצר לאחר מכן נבחרה לחברה הצעירה ביותר של האגודה. מבקר האמנות בעיתון העיר כתב "הרישומים שלה מראים דמיון מדהים. יש בה הבטחה גדולה."
פיות פרחים

פיות הפכו לנושא פופולרי באמנות ובספרות בתחילת המאה ה-20 בעקבות פרסומיהם של "הפיות" מאת סר ארתור קונאן דויל, "פיטר פן" מאת ג'יימס מתיו ברי. המלכה מרי הפכה נושאים אלה לפופולריים עוד יותר על ידי שליחת גלויות של פיות במהלך שנות העשרים. בשנת 1918 הפיקה בארקר סדרת גלויות המתארת שדונים ופיות.
בשנת 1923 שלחה בארקר את ציורי "פיות הפרחים" שלה למו"לים שונים. בלקי שילמה 25 ליש"ט עבור 24 ציורים עם פסוקים נלווים, אך היא קיבלה תמלוגים רק עם פרסום "פיות הפרחים" בקיץ 1925. מרי ויולט קלייטון קלתרופ, אשתו של הסופר דיון קלייטון קלתרופ, כתבה באפריל 1925 על בארקר ופיות פרחי האביב: "יש לה טעם נפלא, בנוסף לכישרון הציור."
ולדרונס

בשנת 1924 עברה המשפחה לגור בבית ויקטוריאני בן ארבעה מפלסים, דו משפחתי בוולדרונס. לבארקר הוקם סטודיו בגינה ואחותה ניהלה גן ילדים בחדר האחורי של הבית. המשפחה חיה בחסכנות והשתתפה בקהילות בכנסיות העיר. לעיתים בארקר שילבה דיוקנאות של חבריה לקהילות בעבודותיה הדתיות. היא תוארה על ידי קאנון דרק אינגרם היל (אנ') כ"אחד מעמודי התווך"של קהילת סנט אנדרו.
הילדים בגן עיצבו את פיות הפרחים עד לסגירת הגן בשנת 1940. בראיון שנערך בשנת 1958 אמרה בארקר: "אחותי ניהלה גן ילדים והייתי לוקחת את הילדים לשמש כדוגמנים. במשך שנים רבות הייתה סביבי אווירה של ילדים - מעולם לא שכחתי את זה." היא גם ציירה את ילדי קרובי משפחתה וכן גלדיס טידי, עוזרת הבית הצעירה של המשפחה, שהצטלמה לפיית הפרח פרימרוז בשנת 1923. הצמחים נצבעו מדוגמאות מהטבע. בארקר עיצב ובנתה את תחפושות פיות הפרחים, והתבססה על פרחים ועלים של הצמח המסוים שאוייר. התלבושות הוחזקו בתא מטען בסטודיו שלה יחד עם כנפיים עשויות זרדים ובד. כל אחד מהם נשבר לאחר שהושלם האיור והחלקים מוחזרו לתלבושות אחרות.
אמצע החיים

בסוף שנות העשרים של המאה העשרים, בארקר החלה לפקפק בכך שהיא עושה מספיק למען הכנסייה ושקלה להתמקד אך ורק בעבודות קודש. משפחה וחברים המליצו לה להמשיך בעבודות חילוניות וקדושות, מה שהיא עשתה.
בארקר המשיכה להשתתף בשיעורי ערב בבית הספר לאמנות בקרוידון בין שנות העשרים והארבעים, ובסופו של דבר קיבל משרת הוראה. היא ערכה טיולי רישום לאמברלי וסטוררינגטון בסאסקס ולקורנוול ולחוף הדרומי עם בני משפחה וחברים.
בשנת 1940 פרשה משרתת המגורים של המשפחה, ודורות'י בארקר סגרה את גן הילדים שהיה בירכתי הבית. היא המשיכה לפקח על משק הבית ולהעניק גם לאמה וגם לאחותה את הטיפול הנחוץ להן. דורות'י ואחותה שיתפו פעולה בשני ספרים בלבד בשנת 1954 נפטרה דורות'י בארקר מהתקף לב. בארקר לא הצליחה להמשיך באומנותה במידה משמעותית לאחר מות אחותה, שכן כל הטיפול באמה המבוגרת היה עליה, אך היא הצליחה להתחיל לתכנן עיצוב חלונות ויטראז' לזכרה של אחותה לכנסית סנט אדמונד, פיטלייק.
שנותיה האחרונות

אמה של בארקר נפטרה בשנת 1960, ובשנת 1961 עברה בארקר מולדרונס לכתובת אחרת בקרוידון. היא שיקמה דירה דו-מפלסית בסאסקס, אנגליה, שקיבלה בירושה מחברתה אדית מייג'ור, וכינתה אותה סנט אנדרו. לאחר שעברה לשם בריאותה החלה להידרדר. היא הועברה למוסדות סיעודיים, וטופלה על ידי קרובי משפחה וחברים.
בארקר נפטרה בבית החולים וורטינג ב-16 בפברואר 1973, בת 77 שנים.